**SVEUČILIŠTE U RIJECI**

**MEDICINSKI FAKULTET**

**raspisuje**

**NATJEČAJ**

**za upis na sveučilišne specijalističke studije**

**1) Klinička radiologija – 12 polaznika**

Sveučilišni specijalistički studij Klinička radiologija organizira se za doktore medicine s odobrenjem za samostalan rad koji se nalaze na drugoj ili višoj godini specijalističkog usavršavanja iz radiologije.

**2) Ortopedija i traumatologija – 15 polaznika**

Sveučilišni specijalistički studij Ortopedija i traumatologija organizira se za doktore medicine s odobrenjem za samostalan rad, koji su specijalizanti ortopedije i traumatologije u trajanju od najmanje godinu dana.

1. **Gastroenterologija - 12 polaznika**

Sveučilišni specijalistički studiji Gastroenterologija organizira se za doktore medicine s odobrenjem za samostalan rad, koji su specijalizanti gastroenterologije.

1. **Kardiologija - 20 polaznika**

Sveučilišni specijalistički studiji Kardiologija organizira se za doktore medicine s odobrenjem za samostalan rad, koji su specijalizanti kardiologije.

1. **Ginekologija i opstetricija - 20 polaznika**

Sveučilišni specijalistički studiji Ginekologija i opstetricija organizira se za doktore medicine s odobrenjem za samostalan rad, koji su specijalizanti gastroenterologije i opstetricije.

1. **Sportska i rehabilitacijska medicina – 30 polaznika**

Sveučilišni specijalistički studij Sportska i rehabilitacijska medicina organizira se za polaznike koji su završili diplomski sveučilišni studij ili integrirani preddiplomski i diplomski sveučilišni studij te specijalistički diplomski stručni studij biomedicinskog i zdravstvenog područja (sva polja) i studiji iz područja društvenih znanosti (polje kineziologije i psihologije).

Prednost za upis imaju pristupnici, koji su ostvarili najmanje jednogodišnje radno iskustvo u djelatnosti zdravstva, sporta i rehabilitacije, a imali su prosječnu ocjenu iznad 3,5 na prethodnim razinama studija.

1. **Klinička farmakologija s toksikologijom: ispitivanje i primjena lijekova -20 polaznika**

Sveučilišni specijalistički studij Klinička farmakologija s toksikologijom: ispitivanje i primjena lijekova organizira se za polaznike koji su završili diplomski ili integrirani preddiplomski i diplomski studij iz područja Biomedicine i zdravstva, prirodnih znanosti (biologia, kemija) te interdisciplinarnih područja znanosti koja uključuju biomedicinu i zdravstvo (biotehnologija).

Pristupnici na natječaj trebaju priložiti:

1. prijavu, koja se podnosi na propisanom obrascu, a može se dobiti u Referadi za poslijediplomske studije i cjeloživotno obrazovanje i na mrežnim stranicama Medicinskog fakulteta u Rijeci
2. ovjerenu presliku diplome o završenom fakultetu / rješenje Sveučilišta u Rijeci o priznavanju inozemnih visokoškolskih kvalifikacija
3. potvrdu o položenom stručnom ispitu / Odobrenje za samostalan rad Hrvatske liječničke komore
4. rješenje o odobrenju specijalizacije / dokaz o položenom specijalističkom ispitu
5. dokaz o poznavanju engleskog jezika
6. potvrdu ustanove ili izjavu pristupnika u pisanom obliku o plaćanju školarine
7. prosjek ocjena završenog studija
8. dokaz o državljanstvu.

Školarina za sveučilišne specijalističke studije iznosi:

* za hrvatske državljane: 1.600,00 eura (60 ECTS-a) i 2.400,00 eura (90 ECTS-a)
* za strane državljane (koji nisu državljani članica EU): 2.700,00 eura (60 ECTS-a) i 4.050,00 eura (90 ECTS-a)

Upisnina za upis u prvu godinu studija iznosi 55,50 eura sukladno Odluci Senata Sveučilišta u Rijeci o visini upisnina i njihovom namjenskom rasporedu u 2024./2025. akademskoj godini (KLASA:007-01/24-03-02; URBROJ: 2170-137-01-24-90 od 26. ožujka 2024.)

Strani državljani, kao i državljani Republike Hrvatske koji su stekli inozemnu diplomu, obvezni su prije upisa provesti postupak priznavanja inozemnih visokoškolskih kvalifikacija pri Sveučilištu u Rijeci.

Prijave na natječaj podnose se na adresu: Medicinski fakultet u Rijeci, Referada za poslijediplomske studije i cjeloživotno obrazovanje, Braće Branchetta 20, 51000 Rijeka.

**Rok za podnošenje prijava je 26. kolovoza 2024. godine.**

Dodatne obavijesti mogu se dobiti u Referadi za poslijediplomske studije i cjeloživotno obrazovanje Medicinskog fakulteta u Rijeci, tel: 051/651-229 i 051/584-805.